На основу члана 14 Закона о запосленима у аутономним покрајинама и јединицама локалне самоуправе, члана 2 и 5. Уредбе о коефицијентима за обрачун и исплату плата именованих и постављених лица и запослених у државним органима („Службени гласник РС“, пречишћени текст 12/2012), као и члана 40. Статута општине Косјерић (Службени лист општине Косјерић број 3/2019), на седници Скупштине општине Косјерић, која је одржана дана 29. августа 2019. године донета је:

ОДЛУКА О ИЗМЕНАМА И ДОПУНАМА

О Д Л У К Е

О КОЕФИЦИЈЕНТИМА ЗА ОБРАЧУН И ИСПЛАТУ ПЛАТА ИЗАБРАНИХ, ПОСТАВЉЕНИХ И ИМЕНОВАНИХ ЛИЦА У СКУПШТИНИ ОПШТИНЕ, ЗАПОСЛЕНИХ У ОПШТИНСКОЈ УПРАВИ И НАКНАДАМА И ДРУГИМ ПРИМАЊИМА ОДБОРНИКА

Члан 1.

У Одлуци у коефицијентима за обрачун и исплату плата изабраних, постављених и именованих лица у Скупштини општине, запослених у Општинској управи и накнадама и другим примањима одборника у члану 7 ставу 1 брише се алинеја 1, 2 и 4.

Члан 2.

У члану 8 став 2 уместо речи шест треба да стоји 3.

Члан 3.

У члану 10 додаје се став 5 који гласи:

Члановима Изборне комисије за спровођење избора за чланове Савета месних заједница на подручју општине Косјерић и члановима Другостепене изборне комисије, припада накнада у износу од 2000,00 по седници.

Члан 4

У осталом делу Одлука о коефицијентима за обрачун и исплату плата изабраних, постављених и именованих лица у Скупштини општине, запослених у Општинској управи и накнадама и другим примањима одборника, број: 121-16/09-03 од 21. августа 2009. године (''Службени лист општине Косјерић'', број 17/09) и измене и допуне Одлуке о коефицијентима за обрачун и исплату плата изабраних, постављених и именованих лица у Скупштини општине, запослених у Општинској управи и накнадама и другим примањима одборника ''Службени лист општине Косјерић“ број 8/16 и 12/16'', остаје на снази.

Члан 5

Ова одлука ступа на снагу осмог дана од дана доношења и објавиће се у ''Службеном листу општине Косјерић''.

Број : 121- 41 / 2019

У Косјерићу, 29. августа 2019. године

СКУПШТИНА ОПШТИНЕ КОСЈЕРИЋ

ПРЕДСЕДНИК

СКУПШТИНЕ ОПШТИНЕ,

Иван Ликић

Тачност преписа, оверава

СЕКРЕТАР СКУПШТИНЕ,

Снежана Ранковић-Максимовић

ОБРАЗЛОЖЕЊЕ

Правни основ за доношење Одлуке о изменама и допунама Одлуке о коефицијнтима за обрачун и исплату плата изабраних, постављених и именованих лица у Скупштини општине, запослених у Општинској управи, накнадама комисија и накнадама и другим примањима одоборника: Закона о платама у државним органима и јавним службама („Службени гласник РС“, број 34/2001, 62/2006-др.закона, 63/2006-испр. др.закона, 116/2008-др.закона, 92/2011, 99/2011-др.закона, 10/2013, 55/2013 и 99/2014), члана 2 и 5. Уредбе о коефицијентима за обрачун и исплату плата именованих и постављених лица и запослених у државним органима („Службени гласник РС“, пречишћени текст 12/2012).

Чланом 2 ове Одлуке врши се усклађивање са чланом 14 Закона о запосленима у аутономним покрајинама и јединицама локалне самоуправе ("Сл. гласник РС", бр. 21/2016, 113/2017, 95/2018 и 113/2017 - др. закон) који гласи гласи: Функционер по престанку функције има право на накнаду плате у трајању од три месеца, у висини плате коју је имао у време престанка функције.

Члан 3 ове Одлуке гласи да Изборној комисији за спровођење избора за чланове Савета месних заједница на подручју општине Косјерић и Другостепеној изборној комисији, припада накнада у износу од 2000,00, по седници. Правни основ садржан је у одредбама члана 32.став 1.тачка 20. Закона о локалној самоуправи (''Службени гласник РС'', број 129/07, 83/14-др. закон,101/16-др.закон и 47/18) и члана 54. и 55. Статута општине Косјерић (''Службени лист општине Косјерић'', број 3/19).

Чланом 54. Статута општине Косјерић прописано је да Изборну комисију чине председник и 6 чланова које именује Скупштина општине. Изборна комисија има секретара кога именује Скупштина општине и који учествује у раду Комисије, без права одлучивања.Председник , чланови Изборне комисије и секретар именују се на 4 године и по истеку мандата могу поново бити изабрани.Председник, чланови и секретар имају своје заменике.

Чланом 55. Статута општине Косјерић прописане су надлежности комисије .Задаци и овлашћења Изборне комисије, као и начин рада и одлучивања који се ближе утврђују одлуком Скупштине општине којом се уређују месне заједница.

О правима изабраних, постављених и именованих лица утврђених овом Одлуком и Законом, одлучује Комисија за административно, мандатна и имунитетска питања Скупштине општине Косјерић која је на седници одржаној дана 19.08.2019. разматрала нарт ове Одлуке и предлаже Скупштини да исту усвоји.

У осталом делу Одлука о коефицијентима за обрачун и исплату плата изабраних, постављених и именованих лица у Скупштини општине, запослених у Општинској управи и накнадама и другим примањима одборника, број: 121-16/09-03 од 21. августа 2009. године (''Службени лист општине Косјерић'', број 17/09) и измене и допуне Одлуке о коефицијентима за обрачун и исплату плата изабраних, постављених и именованих лица у Скупштини општине, запослених у Општинској управи и накнадама и другим примањима одборника ''Службени лист општине Косјерић“ број 8/16 и 12/16'', остаје на снази.

**Председник**

**Комисије за административно мандатна и имунитетска питања**

Славица Петровић