ЈАВНО КОМУНАЛНО ПРЕДУЗЕЋЕ

''ГРАДСКА ТОПЛАНА'' КОСЈЕРИЋ

**ИЗВЕШТАЈ**

**О ПОСЛОВАЊУ ЗА 2018. ГОДИНУ**

ПОСЛОВНО ИМЕ: ЈКП ''Градска топлана'' Косјерић

ОСНОВНА ДЕЛАТНОСТ: 3530 Производња паре и климатизација

СЕДИШТЕ: Косјерић, Олге Грбић 5/II

ПИБ: 102838788

ЈББК: 84107

НАДЛЕЖНИ ОРГАН: СО КОСЈЕРИЋ

Косјерић, јун 2019. године

***I. ОПШТИ ДЕО***

**1.Основни подаци о предузећу**

Јавно комунално предузеће ''Градска топлана'' Косјерић основано је 07.03.2003. године Одлуком о организовању број 023-2/03 донетом од стране Скупштине општине Косјерић.

На основу Одлуке о организовању дана 14.4.2013. године извршен је упис у регистар Трговинског суда у Ужицу од када ово предузеће и послује.

Предузеће је основано ради обезбеђења трајног обављања комуналне делатности –производњa и снабдевање паром и топлом водом станова и пословног простора на територији града Косјерића. Одлуком о изменама и допунама одлуке о организовању Јавног комуналног предузећа ''Градска топлана'' Косјерић 11. септембра ЈКП ''Градска топлана'' Косјерић је овлашћена да се поред основне делатности бави и дистрибуцијом гаса.

Обављање основне делатности ближе је дефинисано Законом о комуналним делатностима и Одлуком о снабдевању града топлотном енергијом донетом од стране Скупштине општине Косјерић, као и Статутом предузећа.

**2.Органи предузећа**

На основу члана 24. Статута предузећа, органи предузећа су:

-Надзорни одбор

-Директор

Надзорни одбор ЈКП''Градска топлана'' чине:

-Момир Миловановић, мр.тех.наука (председник) именован Решењем оснивача бр. 023-7/2017. од 17.10.2017.

-Борисав Митровић, дипл. економиста (члан) именован Решењем оснивача бр. 023-7/2017 од 28.07.2017.

-Славица Никић, економиста (члан), именована Решењем оснивача бр. 023-7/2017 од 28.07.2017.

Директор ЈКП ''Градска топлана'' Косјерић је:

-Борко Радосављевић, дипл.инж. ел. именован Решењем оснивача бр. 023-24/2016 од 10.10.2016.

**3.Правни оквир**

Пословање ЈКП ''Градска топлана'' Косјерић је уређено:

-Законом о јавним предузећима (Сл.гл. РС 15/16)

-Законом о комуналним делатностима (Сл.гл.РС 88/11 и 104/16)

-Законом о енергетици (Сл.гл. РС 145/14)

-Законом о ефикасном коришћењу енергије (Сл.гл. РС 25/13)

-Законом о раду (Сл.гл. РС 24/05)

-Законом о рачуноводству и ревизији (Сл.гл. РС 62/13)

-Статутом предузећа

-Одлуком о снабдевању града топлотном енергијом

-Осталим законима, плановима и смерницама.

***II.Материјално финансијско пословање***

**1.Квантитет и квалитет пружених услуга**

Квантитет и квалитет пружања услуга производње и дистрибуције топлотне енергије дефинисан је Уредбом Владе Републике Србије и Општинском одлуком о условима и начину снабдевања града топлотном енергијом. Поменутом Уредбом и Одлуком дефинисана је температура у становима као и трајање грејног дана. Наше предузећа је у сваком погледу поштовало Уредбу а све према очекивањима потрошача.

У 2018. години планирана је производња и испорука топлотне енергије 14,4 ТЈ, а са планираним губицима у преносу од 1,6 ТЈ укупно 16,0 ТЈ остварена је производња и дистрибуција 12,85 ТЈ.

Током 2018. године наше предузећа пружило је услугу испоруке топлотне енергије:

-индивидуалним корисницима (стамбени простор)- 11.780м²

-привредним корисницима (пословни простор)- 8.970м²

што укупно представља површину од 20.750м² која је и била планирана за 2018.годину.

Током 2018. године имали смо проблема са хаваријама на топловодима, што је ван грејне сезоне у сопственој режији и делимично санирано. Остали су незавршени радови на изолацији топловода, што се мора завршити у 2019.години.

Висина цене мазута и њен константни раст угрозили су ликвидност предузећа, па смо из тог разлога морали тражити помоћ оснивача у виду субвенције.

Треба напоменути да смо једна од ретких топлана у Србији која није имала ниједан дан прекида у испоруци топлотне енергије.

**2.Потрошња енергента**

За загревање напред наведеног стамбеног и пословног простора у току 2018. године је утрошено 354 тоне мазута, што је у односу на планирану количину од 370т мање за 4,32%. Укупно произведена количина топлотне енергије (мерено у котларници) износи 3.570 MWh. Губици дистрибуцији топлотне енергије су око 340 MWh.

Пре почетка грејне сезоне 2018/2019 спроведен је поступак за набавку енергента у складу са Законом . Испоруку мазута је вршило предузеће ''Милетић Перол'' као најповољније. О финансијским обавезама према добављачима и финансијским извештајима у наставку.

**3.Одржавање и реконструкција постројења**

Програмом рада и пословања за 2018. годину, планирани су радови на текућем одржавању као и реконструкцији дела постројења и дела топловода у Тржном центру, а све према финансијским могућностима.

Током 2018.године урађена је замена топловода у вредности од 835.000 динара као и ремонт котла ''LOSS'' у вредности од 450.000 динара. Остало је због недостатка средстава да се у наредној 2019.години заврше радови на критичним деоницама топловода, изолација дела топловода и ремонт другог котла.

Што се тиче крупнијих инвестиционих улагања она су изостала због недостатка финансијских средстава. О њиховој неопходности више у делу закључка и препорука.

**4.Ценовна политика**

У 2018.години за произведену и испоручену топлотну енергију примењиван је ценовник усвојен од стране оснивача још 01.11.2013.године и то:

-за стамбени простор 104,62 дин/м² за плаћање целе календарске године,

-за пословни простор 313,86 дин/м² за плаћање 6 месеци,

-за плаћање са мерењем утрошка топлотне енергије 7,85 дин/KWh.

И поред раста цене мазута у току 2018.године није упућен захтев оснивачу за повећање цана грејања у 2018.години. С обзиром на угрожено позитивно пословање и ликвидност предузећа, мора се заједно са оснивачем наћи решење ради опстанка и ликвидног пословања предузећа.

**5.Број и стуктура запослених**

Организациона шема обављања процеса производње и дистрибуције топлотне енергије у ЈКП ''Градска топлана'' утврђена је Правилником о унутрашњој организацији рада и систематизацији послова и радних задатака у два сектора и то технички и општи део.

Укупан број запослених на крају 2018. године је 9 радника, и то 8 радника на неодређено време и 1 радник на одређено време.

Квалификациона структура радника је: висока стручна спрема (ВСС) 2 радник, виша стручна спрема (ВС) 1 радник, висококвалификовани радник (ВКВ) 1 радник, средња стручна спрема (ССС) 1 радник, и квалификовани радник (КВ) 4 радника.

У односу на 2017.годину број радника је повећан за једног радника на одређено време, а све у складу са Програмом пословања предузећа за 2018. годину.

**6. Финансијски резултат**

6.1.Основе за састављање и презентацију финансијског извештаја

Финансијски извештај за 2018. Годину Јавно комунално предузеће ''Градска топлана'' Косјерић за обрачунски период 01.01.-31.12.2018. године састављен је у складу са одредбама Закона о рачуноводству (Сл.гл. РС 62/13), Правилника о начину признавања, вредновања и обелодањивања позиција и појединачних финансијских извештаја микро и других правних лица (Сл.гл.РС 118/13 и 95/14), Правилника за микро и друга правна лица и Рачуноводственим политикама предузећа.

Имајући у виду величину, односно да се ради о микро правном лицу, Предузеће није у обавези да примењује међународне рачуноводствене стандарде.

6.2.Коришћење процењивања

Презентација финансијских извештаја захтева од руководства Предузећа коришћење најбољих могућих процена и разумних претпоставки, које имају ефекат на презентиране вредности средстава и обавеза као и обелоданивање потенцијалних потраживања и обавеза на дан састављања финансијских извештаја, као и прихода и расхода у току извештајног периода. Ове процене и претпоставке су засноване на информацијама расположивим на дан састављања финансијских извештаја.

6.3.Укупан приход структура

У 2018.години остварени су укупни приходи у износу од 26.478 хиљада динара и то по структури:

у 000 динара

|  |  |  |  |  |  |
| --- | --- | --- | --- | --- | --- |
| Р.бр. | Врста прихода | Остварено у 2017 | Планирано у  2018 | Остварено у  2018 | Индекс %  5/3 5/4 |
| 1. | Пословни приходи | 25.221 | 27.487 | 26.046 | 103 97 |
| 1.1 | Приходи од продаје | 24.620 | 25.487 | 24.445 | 99 96 |
|  | а)приход стамбени део  б)приход послови део | 13.171  11.449 | 13.100  12.387 | 13.009  11.436 | 99 99  100 92 |
| 1.2 | Приходи од дон. и субвенција | 601 | 2.000 | 1.601 | 266 106 |
| 2. | Финанс. и непосл.приходи | 1.015 | 1.200 | 432 | 43 36 |
|  | **Укупни приходи** | **26.236** | **28.687** | **26.478** | **101 92** |

Из табеле се јасно види да је остварени приход у 2018.години у износу од 26.478 хиљада динара скоро идентичан оствареном приходу у 2017.години и да је за 8% мањи од планираног прихода. Основни разлози су: слична површина грејања, цена грејања је иста као у 2017.години, мање остварени приходи од грејања пословног простора, мање остварених финансијских и непословних прихода у односу на Програм рада за 2018. годину

6.4.Укупни расходи- структура

У 2018.години остварени су укупни расходи у износу од 28.366 хиљада динара и то по следећој структури:

у 000 динара

|  |  |  |  |  |  |
| --- | --- | --- | --- | --- | --- |
| Р.бр. | Врста расхода | Осварено у  2017. | Планирано у  2018. | Остварено у  2018. | Индекс %  5/3 5/4 |
| **1.** | **Пословни расходи** | **25.719** | **28.661** | **28.366** | **110 99** |
| 1.1. | **Трошкови материјала** | **15.502** | **16.960** | **17.245** | **111 102** |
| 1.1.1 | Материјал за одржавање | 215 | 210 | 254 | 118 121 |
| 1.1.2 | Утрошени нафтни деривати | 15.252 | 16.650 | 16.972 | 111 101 |
| 1.1.3 | Утрошена електрична енергија | 35 | 100 | 18 | 51 18 |
| **1.2.** | **Трошкови зарада и накнада** | **7.327** | **9.071** | **8.420** | **121 98** |
| 1.2.1 | Трошкови зарада | 4.562 | 5.418 | 5.186 | 114 96 |
| 1.2.2 | Порези и доприноси | 1.501 | 1.783 | 1.692 | 111 94 |
| 1.2.3 | Доприноси на терет послодавца | 966 | 1.147 | 1.089 | 112 95 |
| 1.2.4 | Накнаде НО | 54 | 323 | 323 | 598 100 |
| 1.2.5 | Остала давања | 238 | 400 | 650 | 273 162 |
| **1.3.** | **Производне усуге** | **1.462** | **930** | **839** | **58 90** |
| 1.3.1 | Транспортне услуге | 593 | 490 | 392 | 66 80 |
| 1.3.2 | Поштанске услуге | 173 | 140 | 167 | 96 191 |
| 1.3.3 | Услуге одржавања | 149 | 120 | 97 | 65 81 |
| 1.3.4 | Закупнина | 90 | 80 | 90 | 100 112 |
| 1.3.5 | Комуналне услуге | 457 | 100 | 92 | 20 92 |
| **1.4.** | **Трошкови амортизације** | **620** | **1.000** | **626** | **100 63** |
| **1.5.** | **Нематеријални трошкови** | **813** | **700** | **736** | **90 105** |
| 1.5.1 | Трошкови ревизије | 92 | 100 | 89 | 97 89 |
| 1.5.2 | Усњлуге одржавања рачунара | 111 | 90 | 93 | 84 103 |
| 1.5.3 | Остале непроизводне услуге | 104 | 40 | 111 | 106 277 |
| 1.5.4 | Осигурање основних средстава | 275 | 280 | 273 | 99 98 |
| 1.5.5 | Трошкови платног промета | 71 | 70 | 63 | 88 90 |
| 1.5.6 | Чланарине пословном удруж. | 55 | 60 | 60 | 109 100 |
| 1.5.7 | Таксе | 13 | 20 | 5 | 38 25 |
| 1.5.8 | Остало | 81 | 40 | 46 | 57 115 |
| **2.** | **Финансијски расходи** | **211** | **0** | **-** | **0 0** |
| **3.** | **Остали расходи** | **233** | **0** | **-** | **0 0** |
|  | **Укупни расходи** | **26.163** | **28.661** | **28.366** | **108 99** |

Из структуре расхода се јасно види да пословни расходи чине 100% укупних расхода и да највећа ставка су трошкови материјала тј. мазута у износу од 16.972 хиљаде динара што је 60% укупних расхода. Трошак материјала је у границама планираног али због веће потрошње и цене трошак је у односу на претходну годину већи за 11%.

Трошкови зарада (укупни) учествују са 31% у укупним расходимa I kао што се видио они су у висини планираних трошкова али су већи у односу на претходну годину за 21% (због пријема радника, исплате отпремнине, накнаде члановима НО као и исплате једнократне солидарне помоћи свим радницима по одобрењу Владе РС). Остали трошкови су испод планираних и остварених у претходној години.

6.5.Остварени финансијски резултат

По завршном рачуну 31.12.2018.године ЈКП ''Градска топлана'' је исказала негативан финансијски резултат у износу од 1.888 хиљаде динара. Основни разлози негативног финансијског резултата су пре свега због мање оствареног прихода у односу на планирани (смањење грејних површина и цене грејања која је из 2012. године) а са друге стране раст трошкова енергента (мазута) за 1.720 хиљада динара, повећана лична давања као и остала давања на конту трошкови зарада за износ од 1.598 хиљада динара.

у 000 динара

|  |  |  |  |  |  |
| --- | --- | --- | --- | --- | --- |
| **Р.бр.** | **Врста прихода-расхода** | **2015.** | **2016.** | **2017.** | **2018.** |
| 1. | Укупни приходи | 28.634 | 26.250 | 26.236 | 26.478 |
| 2. | Укупни расходи | 26.590 | 24.845 | 26.163 | 28.366 |
| 3. | **Остварена добит** | 2.044 | 1.405 | 74 |  |
| 4**.** | **Остварени губитак** | - | - |  | **1.888** |

6.6.Стање залиха и потраживања

На дан 31.12.2018.године стање залиха и потраживања као и структура потраживања је:

у 000 динара

|  |  |  |  |  |
| --- | --- | --- | --- | --- |
| **Р.бр.** | **Врста залиха и потраживања** | **31.12.2017** | **31.12.2018.** | **Индекс %** |
| 1. | Залихе | 6.484 | 5.472 | 84 |
| 1.1. | Гориво и мазиво | 6.466 | 5.454 | 84 |
| 2. | Потраживања | 13.941 | 13.404 | 96 |
| 2.1. | Потраживања правна лица | 4.682 | 4.808 | 103 |
| 2.2. | Потраживања физичка лица | 9.259 | 8.595 | 93 |
| 3. | Друга потраживања | 65 | 68 | 105 |

Као што се из табеле види и поред активности у наплати потраживања она су још ивек

велика иако су у односу на претходну годину смањена за 4%

На дан 31.12.2018.године потраживања износе 13.941 хиљаду динара и то правна лица 4.682 хиљада динара тј. 34% укупног потраживања, а потраживања од физичких лица износе 9.259 хиљада динара. Иако је наплата побољшана у односу на претходну годину и поред мера репрограма дуга, опомена, утужења пун ефекат наплате није постигнут. У 2019.години мора се побољшати ефекат наплате.

6.7.Стање обавеза и задужености

Обавезе ЈКП '' Градска топлана''на дан 31.12.2018.године према добављачима износе 14.994 хиљада динара и веће су у односу на претходну годину за 60% и то пре свега за испоручени мазут ( ДРР у износу од 3.338 хиљада динара и Милетић Пeтрол у износу од 10.238 хиљада динара), а резултат тога су залихе мазута на крају године у износу од 5.454 хиљаде динара. Обавезе се измирују у складу са РИНО-м и поред проблема са наплатом.

Предузеће нема ни краткорочних ни дугорочних обавеза према оснивачу, ни према банкама.

6.8.Стање основног капитала

На дан 31.12.2018.године основни капитал предузећа представља државни капитал умањен за непокривени губитак што значи да је укупна вредност капитала на крају године 8.605 хиљада динара.

***III. Извештај о раду Надзорног одбора ЈКП ''Градска топлана'' Косјерић***

Надзорни одбор ЈКП ''Градска топлана'' Косјерић одржао је 6 седница током 2018.године. На седницама је укупно донето 6 одлука а све у складу са Статутом предузећа и одлукама оснивача као и у складу са Законом о јавним предузећима.

***IV. Закључци и препоруке***

На основу изнетих показатеља пословања као и већ дефинисаних проблема правци даљих активности ЈКП ''Градска топлана'' као и оснивача ЈКП ''Градска топлана'' су, а све у складу са

-Стратегијом развоја енергетике РС

-Планом енергетске ефикасности ЈЛС

-Законом о енергетици РС

-Законом о ефикасном коришћењу енергије.

1.Израда локалног плана развоја у области енергетике и енергетских биланса

2.Изградња нове (већег капацитета) котларнице на енергент из обновљивих извора енергије

3. Завршетак започете реконструкције топловода и нових ефикаснијих топлотних подстаница.

4.Пуштање у функцију кракова топловода према ОШ и крака према ТШ што отвара могућност за нових 8.500м² грејних површина.

5.Проширивање капацитета од 8.500м² ( углавном буџетских корисника средстава) ствара могућност формирања ликвидног, стабилног и поузданог Јавног предузећа на дужи период.

V. Прилози

-Биланс стања на дан 31.12.2018.године

-Биланс успеха за период од 1.1.2018-31.12.2018.године

-Напомене уз Финансијски извештај за 2017.годину

-Извештај независног ревизора ('' Ревизија плус-про'' Београд).

У Косјерићу, 26.06.2019. године ЈКП ''Градска топлана'' Косјерић

Број: 01-40/19 Директор

Борко Радосављевић